ཁོང་གི་ཟུར་ཟའི་བརྙན་ཐུང་དེའི་ནང་རྒྱ་ནག་གི་སྤྱི་ཚོགས་དྲ་རྒྱ་ཁག་ལ་དམ་དྲགས་ཤུགས་ཆེར་བྱེད་ཀྱི་ཡོད་པ་དང་།རྒྱ་ནག་གི་ཝེ་པོ་དྲ་ལམ་ནས་ཞི་ཅིན་ཕིན་གྱི་གཟུགས་དབྱིབས་དང་འདྲ་བའི་འགུལ་རིས་དོམ་སེར་ནག་གསུབ་བཏང་ཡོད་པ་མ་ཟད།གནད་འགག་ཅན་གྱི་མི་སྣ་ཚོའི་མིང་ཡང་བཀག་ནས་ཡོད་པ་རེད།དེ་ནི་གཞན་གང་གིས་ཀྱང་བྱེད་མི་སྲིད་པའི་ལས་དོན་ཞིག་ཡིན་སྐོར་དང་།གཞན་རྒྱ་ནག་གཞུང་གིས་དྲུག་བཞིའི་སློབ་མའི་ལས་འགུལ་ནས་བཟུང་འགྲོ་བ་མིའི་ཐོབ་ཐང་རྩིས་མེད་རྡོག་རོལ་བཏང་སྟེ་ད་ལྟ་བར་དེ་ལྟར་བྱས་ནས་ཡོང་ཡོད་པ་རེད།རྒྱ་ནག་གི་ནོ་བྷེལ་ཞི་བདེའི་གཟེངས་རྟགས་བཞེས་མཁན་སྐུ་ཞབས་ལོའུ་ཞོ་པའོ་བཙོན་འཇུག་ནད་མནར་གྱིས་གྲོངས་ཡོད་པ་དང་ཁོང་གི་བཟའ་ཟླ་ལོའུ་ཞཱ་ད་དུང་བཟང་བཙོན་འོག་ཡོད་པ།ཞི་ཅིན་ཕིན་གྱིས་སྲིད་དབང་རྒྱ་བསྐྱེད་དང་གཅིག་སྡུད་ལམ་ལུགས་ཀྱི་སྲིད་བྱུས་འོག་ཡུ་གུར་གཙོའི་གྲངས་ཉུང་མི་རིགས་ཁག་གི་ནང་ཁ་བྲལ་བ་དང་དྲག་སྤྱོད་པ་ཡིན་སྐོར་བརྗོད་ནས་དམ་དྲག་ཆེ་རུ་གཏོང་བཞིན་ཡོད་སྐོར་སོགས་བརྗོད་ཡོད་འདུག